algoagemeenskapskerk / 26/06/2018
Ons het heelwat speletjies op die Blog beskikbaar wat jy kan gebruik tydens ‘n Kinderkerk of Sondagskool les, of sommer net vir die pret.
Ons het ‘n groot verskeidenheid Bybel Speletjies en Bybel Aktiwiteite op die Blog, volg die skakels hieronder:
Kom ons begin by die begin, wat is ‘n tangram? Dis ‘n ou Chinese speletjie wat kinders help met wiskunde en om jou brein skerp te hou. ‘n Tangram bestaan uit sewe helderkleurige stukke wat almal gebruik moet word om ‘n voorwerp, dier of persoon mee te ‘bou’.
Tangrams het eindelose moontlikhede as ysbrekers voor ‘n les omdat daar so baie ‘patrone’ is wat gebou kan word. Daar is bv. ‘n hartjie, skoene, helm en ‘n persoon wat bid om maar net ‘n paar te noem. Elkeen van hierdie kan gebruik word vir temas soos liefde, die wapenrusting en gebed.
Vir die senior groep is hier ‘n wonderlike hulpbron, maak net eers seker dis jou groep se ‘ding’. KrazyDad.com is ‘n webtuiste met die interessantste speletjies vir jou kinders.
Hy het regtig CRAZY mazes, suduko, interactive puzzles en vele meer. As hierdie klink soos iets wat jou groep sal geniet gaan kyk gerus na die groot verskeidenheid gratis aflaaibare hulpbronne wat KrazyDad op sy webtuiste beskikbaar het.
Hierdie speletjie bestaan uit twee dele. Vir Speletjie 1 moet die kinders kyk hoe vinnig hulle die kleure op die kaart kan lees. Vir Speletjie 2 moet die kinders die kleur lees waarin die woorde getik is en NIE die woord nie. Leiers neem die kinders se tyd om die punt te demonstreer asook om die speletjie intressant te maak.
In hierdie afdeling is daar 14 verskillende teken speletjies wat die kinders kan speel. Party is bekend en ander is weer iets heeltemal nuuts. As jou kinders hou van teken is hierdie net die regte ding vir die vakansie!
Ons het ‘n boks vir die Jeug waarin ons allerhande interessante goed in bêre en op kreatiewe maniere as ysbrekers vir ons lesse gebruik. Jy kan van jou kinders se speelgoed in ‘n boks gooi en jou kinders help om bietjie kreatief te raak met van die idees wat ons by die skakel hieronder met julle deel:
Kom loer gerus na hierdie idees om jou kinders te help (of jouself) om stories op ‘n kreatiewe manier te gebruik. Watter kind hou nie van ‘n lekker storie nie?
Hierdie is een van die lekkerste speletjies om met kinders te speel en sorg vir GROOT pret aan die einde!!
Dit bestaan uit twee dele. Die eerste deel of speletjie bestaan uit ‘n klomp stokmannetjies en ‘n klomp instruksies wat die kinders moet volg. Die tweede deel of die speletjie bestaan net uit ‘n lang lys instruksies wat begin met… Lees eers deur AL die vrae voordat jy dit so vinnig moontlik probeer beantwoord. Nou watter kind hou nou daarvan?? Nie eers meeste grootmense nie.
Die idee is dat die kinders NIE die instruksie volg nie, AL die moeite doen net om op die einde te sien hulle het eintlik hulle tyd gemors omdat hulle NIE die instruksies gevolg het nie!
Jy skryf ‘n klomp instruksies op ‘n bord neer, of gee vir elke kind ‘n blaai met die instruksies op. Terwyl jy die storie lees, moet die kinders die aksies op die blaai uitvoer wat langs die woorde staan.
Die instruksies is die teenoorgestelde van dit wat gelees word, bv. as daar sit gelees word moet die kinders staan ens.
Hierdie speletjie is baie soos die hidden object speletjie, behalwe dat jy net een spesifieke iets moet soek en nie ‘n klomp goed soos by die gewone speletjie nie. Jy het ‘n kleur printer nodig om hierdie mee te print.
Voltooi die prentjie:
Hierdie is nog ‘n speletjie vir jou kreatiewe kinders wat hou van teken en ‘uit die boks’ uit dink. Dele van ‘n prentjie word gegee en die kind moet die prentjie voltooi soos hulle dit sien.
Vind en kleur in:
Hierdie speletjie bestaan uit ‘n blaai vol figuurtjies en artikels met ‘n lys van dit wat die kind moet soek. Soos hulle dit vind kleur hulle dit in. Jy kan ‘n lekker kompetisie van hierdie speletjie maak tussen die deelnemers deur te kyk wie die meeste die vinnigste kan vind en inkleur.
Die ou bekende, maar altyd gewilde “I Spy” vir die kleiner kinders. Om loer gerus na die oulike idees.
Hierdie speletjie bly altyd ‘n groot treffer. Die kinders sit of staan in ‘n sirkel en elke kind kry ‘n lekker. Soos jy die storie lees moet die kinders die lekker “Left” of “Right” aangee op die regte plekke. GROOT pret!!
LEGO is altyd ‘n lekker speletjie en word deur klein en groot geniet. Ons het so paar idees om dit bietjie interessant te maak. Dis ‘n heerlike aktiwiteit voor Kinderkerk om kinders mee besig te hou.
Hierdie is vir die kinders wat hou van bietjie dink. Daar is 10 verskillende speletjies vir verskillende ouderdomsgroepe om van te kies. Die ‘templates’, aanwysings asook intruksie video’s word voorsien om die makliker te maak.
Hierdie is ‘n speletjie vir die kleintjies, en help om die rooimiere bietjie te tem. Dis ‘n lekker speletjie om voor Kinderkerk te speel, maar kan ook baie effektief as ysbreker vir ‘n les gebruik word.
Hierdie speletjie is baie gewild op die Internet, maar dis nie baie prakties vir Kinderkerk of Sondagskool nie. Ons het dit ‘vereenvoudig’ sodat die kleintjies dit ook sal kan speel, en het dit natuurlik na Afrikaans vertaal!
Simon Says bly altyd ‘n gewilde speletjie, en glo my, selfs onder die ouer kinders. Kom kyk na die twee ander maniere waarop jy dit ook kan gebruik. Hierdie speletjies kan as ysbreker vir verskeie geestelike temas gebruik word:
As jy opsoek is na ‘n lekker interaktiewe, kreatiewe speletjies moet jy beslis hierna gaan loer. Hier is vier oulike speletjies wat kinders in klein groepe kan saamspeel met ‘n ‘dice’.
Ek hoef seker nie meer te sê nie… In plaas van twister met jou lyf speel, speel jy dit met jou vingers:
Hierdie is een van my gunsteling speletjies en een wat altyd ‘n groot treffer onder die kinders is. Jy steek niks weg soos met ‘n skattejag nie, maar gebruik alles wat rondom jou is. Jy sal die volgende Aasjagte in Afrikaans by die skakel hieronder vind: Binne-huis, Buite-huis, Foto, In die motor, Koerant en Bybel:
Hierdie is ‘n PowerPoint Speletjie en gebruik “Companies” se “Slogans” en die kinders moet raai watter ‘company’ dit is. Dis ‘n baie effektiewe speletjie vir ‘n tema oor Identiteit en Selfbeeld:
As julle ‘n projektor tot julle beskikking het is hierdie ‘n baie oulike hulpbron. Die instruksies of vrae is op die ‘slides’ en die kinders volg die instruksies:
Hierdie speletjie gebruik Afrikaanse woord in die volgende kategorieë: Ou Afrikaanse Woorde; Nuwe Afrikaanse Woorde en snaakse Afrikaanse Woorde. Dit kan as ‘n pret aktiwiteit gebruik word of as ‘n ysbreker vir ‘n geestelike tema:
As jy teen die tyd nog nie gevind het wat jy soek nie, mag die webtuistes by die volgende skakel jou dalk help:
26/06/2018 in Speletjies. Sleutelwoordw:Speletjies
← Speletjies: Strategiese Speletjies
Internet Hulpbronne: Flieks →